Document ID: 31992R1158

ΚΑΝΟΝΙΣΜΟΣ (ΕΟΚ) αριθ. 1158/92 ΤΟΥ ΣΥΜΒΟΥΛΙΟΥ της 28ης Απριλίου 1992 που ανοίγει για το έτος 1992 και με τρόπο αυτόνομο μια έκτακτη ποσόστωση για εισαγωγή βοείων κρεάτων υψηλής ποιότητας, νωπών, διατηρημένων με απλή ψύξη ή κατεψυγμένων των κωδικών ΣΟ 0201 και 0202 καθώς και των προϊόντων των κωδικών ΣΟ 0206 10 95 και 0206 29 91
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πρόταση της Επιτροπής,
τη γνώμη του Ευρωπαϊκού Κοινοβουλίου (1),
Εκτιμώντας:
ότι, λόγω των μέχρι τούδε εισαγωγών βοείου κρέατος υψηλής ποιότητας και της ανάγκης εξαγωγών βοείου κρέατος που παράγεται στην Κοινότητα, θα πρέπει να ανοιχθεί, για το έτος 1992 και με τρόπο αυτόνομο και κατ' εξαίρεση, κοινοτική δασμολογική ποσόστωση για την εισαγωγή 11 430 τόνων, με δασμό 20 %, βοείων κρεάτων υψηλής ποιότητας, νωπών, διατηρημένων με απλή ψύξη ή κατεψυγμένων των κωδικών ΣΟ 0201 και 0202 καθώς και των προϊόντων των κωδικών ΣΟ 0206 10 95 και 0206 29 91- ότι η αγορά βοείου κρέατος στην Κοινότητα πρέπει να αποτελέσει αντικείμενο σφαιρικής οργάνωσης και νέας αντιμετώπισης-
ότι θα πρέπει να εξασφαλιστεί, κυρίως, η ισότιμη και συνεχής πρόσβαση όλων των ενδιαφερόμενων εμπορευομένων της Κοινότητας στην εν λόγω ποσόστωση, καθώς και η εφαρμογή, χωρίς διακοπή, του ποσοστού που προβλέπεται γαι την ποσόστωση αυτή σε όλες τις εισαγωγές των εν λόγω προϊόντων σε όλα τα κράτη μέλη μέχρις εξαντλήσεως του προβλεπόμενου όγκου- ότι, για το σκοπό αυτό, είναι σκόπιμο να εφαρμοστεί ένα σύστημα χρησιμοποιήσεως της κοινοτικής δασμολογικής ποσοστώσεως, βασισμένο στην προέλευση και την καταγωγή των προϊόντων-
ότι οι λεπτομέρειες εφαρμογής των εν λόγω διατάξεων πρέπει να καθοριστούν σύμφωνα με τη διαδικασία που προβλέπεται στο άρθρο 27 του κανονισμού (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (2),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Για το 1992 ανοίγεται κατ' εξαίρεση μια δασμολογική ποσόστωση για βόεια κρέατα υψηλής ποιότητας, νωπά, διατηρημένα με απλή ψύξη ή κατεψυγμένα των κωδικών ΣΟ 0201 και 0202 καθώς και για τα προϊόντα των κωδικών ΣΟ 0206 10 95 και 0206 29 91.
Ο συνολικός όγκος της εν λόγω ποσοστώσεως ανέρχεται σε 11 430 τόνους, που εκφράζονται σε βάρος προϊόντος.
2. Στα πλαίσια της ποσοστώσεως της παραγράφου 1, ο δασμός που εφαρμόζεται καθορίζεται σε 20 %.
Άρθρο 2
Σύμφωνα με τη διαδικασία που προβλέπεται στο άρθρο 27 του κανονισμού (ΕΟΚ) αριθ. 805/68, καθορίζονται οι λεπτομέρειες εφαρμογής του παρόντος κανονισμού, και ιδίως:
α) οι διατάξεις που εγγυώνται τη φύση, την προέλευση και την καταγωγή των προϊόντων-
β) οι διατάξεις σχετικά με την αναγνώριση του εγγράφου που επιτρέπει να εξακριβωθούν οι εγγυήσεις που προβλέπεονται στο στοιχείο α).
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 28 Απριλίου 1992.

Labels: 3
17